ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπου*

**ΔΕΛΤΙΟ ΤΥΠΟΥ *5/7/2022***

***ΑΓΟΡΑ 10 ΗΛΕΚΤΡΙΚΩΝ ΟΧΗΜΑΤΩΝ & ΜΗΧΑΝΙΜΑΤΩΝ ΕΡΓΟΥ***

Την προμήθεια 10 Ηλεκτρικών Οχημάτων και Μηχανημάτων Έργου καθώς και την τοποθέτηση 10 σταθμών φόρτισης εξασφάλισε ο Δήμος Αγίας Βαρβάρας.

Η απόφαση που αναμένεται να υλοποιηθεί άμεσα αφορά χρηματοδότηση απο το πρόγραμμα "Τρίτσης" με το ύψος της επένδυσης να ξεπερνά τα τρία (3) εκατομμύρια ευρώ.

Βαδίζοντας με γρήγορους ρυθμούς στη νέα εποχή της τεχνολογίας ο πρωτοποριακός εκσυγχρονισμός της Αγίας Βαρβάρας σε όλους τους τομείς αποτελεί προτεραιότητα. Συνδυάζοντας τα σύγχρονα μέσα με μηδενική ρύπανση διαμορφώνουμε το επιδιωκόμενο οικολογικό περιβάλλον.

Άλλωστε ο νέος στόλος Ηλεκτρικών Οχημάτων τελευταίας τεχνολογίας θα προστεθεί στα άλλα 10 οχήματα και μηχανήματα που ήδη βρίσκονται καθ οδόν.

Ακόμη, αναμένονται τα ηλεκτρικά κοινόχρηστα ποδήλατα και οι σταθμοί Φόρτισης που θα τοποθετηθούν σε επτά (7) σημεία της πόλης.